Xavier Novell Gomà

**Xavier Novell i Gomà** (født 1969) er en spansk tidligere prelat og katolsk biskop av bispedømmet Solsona. Han ble i november 2010 Spanias yngste biskop og fratrådte i august 2021 på grunn av et kjærlighetsforhold.

## Liv og virke
### Bakgrunn
Novell ble utdannet til jordbruksingeniør. 
### Prest
Han ble presteviet 6. juli 1997. han var student under, og venn av, erkebiskop Luis Ladaria, som i 2017 ble prefekt for Troskongregasjonen i Vatikanet.

### Biskop
Pave Benedikt XVI utnevnte ham den 3. november 2010 til biskop av Solsona. Han ble bispeviet av den da sekretæren for Troskongregasjonen, kurieerkebiskop Luis Francisco Ladaria Ferrer, den 12. desember samme år; medkonsekrerende var erkebiskop Renzo Fratini, apostolisk nuntius til Spania og Andorra, og Jaume Traserra Cunillera, pensjonert biskop av  Solsona. Dermed ble den 41-årige Novell landets yngste biskop.

Novell fremstod som blant annet stikt motstander av provosert abort. Han engasjerte seg for såkalt konversjonsterapi overfor homoseksuelle. Som biskop foretok han også eksorsismer.

Under koronaviruspandemien i Spania testet biskop Novell positiv for covid-19 den 27. oktober 2020.

### Fratreden
Den 23.&nbsp;august 2021 innvilget pave Frans biskop Novells avskjedssøknad. Vatikanet sa at dette skjedde «per motivi strettamente personali» (av strengt personlige grunner).

Årsaken for biskop Novells ønske om å fratre viste seg snart å være hans forhold til Silvia Caballol, som han bosatte seg med i Manresa og ville gifte seg med. Caballol var skilt, og kjent som forfatterinne av satanisk-erotiske bøker med høy grad av eksplisitte skildringer.

Novell gav avkall på noen kirkelig pensjon, støtte eller etterlønn 

Hennes eksmann, som var muslim, beklaget seg etter at det nye forholdet ble kjent, og mente at biskopen kan ha hatt en innflytelse på hans fraskilte kones tribunalssak som endte med at deres ekteskap var blitt erklært ugyldig. Dette skjedde i nettopp hans bispedømme, og etter at ekshustruen og eksbiskopen hadde innledet sitt forhold. 

Frmn borgerlige ektevielsen fant sted den 22. november 2021 i Súria. Det ble noen uker etter kjent at Caballol ventet tvillinger. 

Bispedømmet Solsona erklærte 11. desember at Novells beslutning var graverende, og kunngjorde at han hadde mistet sine biskoppelige fullmakter, sin biskoppelige status, og er blitt fratatt retten til å utføre religiøse handlnger som for eksempel sakramentsforvaltning eller forkynnelse og religionsundervisning. 

Novell gikk som biskop for å være katalanist og åpen tilhenger av katalansk uavhengighet.

Eks-biskop Novell gikk etter sin fratreden over til et selskap i landbruket som spesialiserer seg på kunstig inseminasjon av griser.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991>
* Kardinal Luis Francisco Ladaria Ferrer (1944-) *2008
* Biskop *Xavier Novell Gomà* (1969-) *2008

## Referanser